Probleemmale
Probleemmale ehk kompositsioonmale on valdkond males, mis tegeleb maleprobleemide koostamise ja lahendamisega. Probleemmalet edendab rahvusvahelises ulatuses Ülemaailmne Probleemmale Föderatsioon. Korraldatakse võistlusi ja konkursse probleemmales. Publitseeritakse maleülesannete ja -etüüdide valikkogumikke (näiteks FIDE albumeid). Probleemmalega tegelejat nimetatakse probleemmaletajaks ehk problemistiks.